kardosdrur/scandi-wiki huggingface dataset:
Georgios Samaras

Georgios Samaras (på græsk Γιώργος Σαμαράς) (født 21. februar 1985 i Heraklion, Grækenland) er en græsk fodboldspiller, der spiller som angriber for Samsunspor i Tyrkiet. Tidligere har han repræsenteret blandt andet den engelske Premier League-klub Manchester City samt Celtic i Skotland.

Samaras var med Celtic F.C. med til at vinde det skotske mesterskab i 2009, samt Liga Cuppen i 2009.

International karriere 
Samaras står (pr. april 2018) noteret for 81 kampe og ni scoringer for Grækenlands landshold, som han debuterede for den 28. februar 2006 i et opgør mod Hviderusland. Han var en del af den græske trup til EM i 2008, hvor grækerne skuffede i deres titelforsvar, og røg ud i den indledende runde. Han deltog desuden ved VM i 2010 i Sydafrika.

Titler

Klub 
Celtic
 Scottish Premier League (4): 2007–08, 2011–12, 2012–13, 2013–14
 Scottish Cup (2): 2010–11, 2012–13
 Scottish League Cup (1): 2008–09

Al-Hilal
 Saudi Crown Prince Cup: (2'er) 2014–15

Individual 
 SPL Player of the Month: September 2008
 Celtic Supporters' Player of the Year: 2012/13
 VM i fodbold 2014: Man of the match Grækenland vs Elfenbenskysten

Referencer

Eksterne henvisninger 

Fodboldspillere fra Grækenland
Fodboldspillere fra SC Heerenveen
Fodboldspillere fra Manchester City F.C.
Fodboldspillere fra Celtic F.C.
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Shaun Maloney

Shaun Richard Maloney (født 24. januar 1983 i Miri, Malaysia) er en skotsk tidligere fodboldspiller, der spillede som kantspiller eller alternativt angriber. Han spillede mange år hos Celtic i hjemlandet, og var også tilknyttet Aston Villa og Wigan i England.

Maloney var med Celtic F.C. med til at vinde hele fire skotske mesterskaber, tre pokaltitler og to Liga Cup titler.

Landshold 
Maloney nåede 47 kampe og syv scoringer for Skotlands landshold, som han debuterede for den 8. oktober 2005 i et opgør mod Hviderusland. Hans hidtil eneste landskampsmål blev scoret i en EM-kvalifikationskamp mod Færøerne den 6. juni 2007.

Titler 
Skotsk Premier League
 2001, 2002, 2004 og 2006 med Celtic F.C.

Skotsk FA Cup
 2001, 2004 og 2005 med Celtic F.C.

Skotsk Liga Cup
 2001 og 2006 med Celtic F.C.

Eksterne henvisninger 

Fodboldspillere fra Skotland
Fodboldspillere fra Celtic F.C.
Fodboldspillere fra Aston Villa F.C.
Jettenbach (Oberbayern)

Jettenbach er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er en del af Verwaltungsgemeinschaft Kraiburg am Inn.

Geografi 
Jettenbach ligger i region Sydøstoberbayern i Bayerisches Alpenvorland i dalen til floden Inn. Landsbyen ligger 20 km nordøst for Wasserburg, 18 km sydvest for Mühldorf og 7 km fra Waldkraiburg.

Nabokommuner 
 Gars
 Aschau am Inn
 Waldkraiburg
 Kraiburg am Inn
 Unterreit

Eksterne henvisninger
Alan Curbishley

Llewellyn Charles 'Alan' Curbishley (født 8. november 1957 i London, England) er en tidligere engelsk fodboldspiller og nuværrende manager. Han har været manager for de engelske klubber Charlton Athletic og West Ham United.

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra Birmingham City F.C.
Fodboldspillere fra Charlton Athletic F.C.
Fodboldspillere fra Aston Villa F.C.
Fodboldspillere fra Brighton & Hove Albion F.C.
Fodboldtrænere fra England
Fodboldtrænere fra West Ham United F.C.
Dra Til Helvete!/Restart The Night!

Dra Til Helvete!/Restart The Night! er et splitalbum fra de to norske black metal-bands Taake og Gigantomachy. Det blev udgivet i 2006, og er Gigantomachys eneste officielle udgivelse (flere af Gigantomachys medlemmer var tidligere eller nuværende Taake-medlemmer).

Spor 
Spor 1 og 2 er af Taake, spor 3 og 4 er af Gigantomachy
 "Voldtekt" – 03:33
 "Death Trap" (Destruction cover) – 06:45
 "The Soil" – 08:09
 "Earth Bound" – 09:08

Eksterne henvisninger 
 

Album fra 2006
Black metal-album
Taake-album
Gigantomachy-album
Aiden McGeady

Aiden McGeady (født 4. april 1986 i Glasgow, Skotland) er en skotsk fodboldspiller, der er blevet nationaliseret irer, og spiller for det irske landshold. Han har spillet som kantspiller hos den engelske klub Sunderland. Han har tidligere spillet for blandt andet Celtic. Han var med til at sikre Celtic tre skotske mesterskaber, to pokaltitler og to Liga Cup titler. I 2016 blev han udlånt til Preston North End.

Landshold 
McGeady står (pr. april 2018) noteret for 92 kampe og fem scoringer for Irlands landshold, som han debuterede for i juni 2004 i et opgør mod Jamaica. Inden han fik sin debut for det irske landshold havde det skotske fodboldforbund forgæves forsøgt at få ham til at spille for det skotske landshold.

Titler 
Skotsk Premier League
 2006, 2007 og 2008 med Celtic F.C.

Skotsk FA Cup
 2005 og 2007 med Celtic F.C.

Skotsk Liga Cup
 2006 og 2009 med Celtic F.C.

Eksterne henvisninger

Noter 

Fodboldspillere fra Skotland
Fodboldspillere fra Irland
Fodboldspillere fra Celtic F.C.
Fodboldspillere fra FC Spartak Moskva
Fodboldspillere fra Everton F.C.
Personer fra Glasgow
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Kirchdorf (ved Haag i Oberbayern)

Kirchdorf er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er medlem af Verwaltungsgemeinschaft Reichertsheim.

Geografi 
Kirchdorf ligger i region Sydøstoberbayern i Bayerisches Alpenvorland på en bakke med udsigt til nabokommunen Haag og i baggrunden de Bayerske Alper. Kirchdorf ligger hvor hovedvejene B 15 og B 12 krydser hinanden omkring 20 kilometer vest for Waldkraiburg, 17 km nord for Wasserburg, 51 øst for München, 15 syd for Dorfen og 30 km fra Mühldorf am Inn.
Ud over Kirchdorf, ligger i kommunen landsbyerne Berg og Fürholzen.

Nabokommuner 
 Haag, Oberndorf
 Sankt Wolfgang
 Obertaufkirchen
 Reichertsheim

Eksterne henvisninger
Shunsuke Nakamura

Shunsuke Nakamura (født 24. juni 1978 i Yokohama, Japan) er en japansk fodboldspiller, der spiller som midtbanespiller hos klubben Yokohama Marinos. Han har spillet for klubben siden februar 2010. Han har tidligere spillet for Reggina i Italien, skotske Celtic F.C. samt spanske RCD Espanyol.

Nakamura vandt i sin tid hos Celtic F.C. tre skotske mesterskaber, én pokaltitel og to Liga Cup-titler.

Landshold 
Nakamura nåede at spille 98 kampe og score 24 mål for Japans landshold, som han debuterede for den 13. februar 2000 i et opgør mod Singapore. Han har adskillige gange repræsenteret sit land ved internationale turneringer, blandt andet VM i 2002 på hjemmebane og VM i 2006. Desuden har han to gange, i 2000 og 2004 været med til at vinde AFC Asian Cup med landet. Han har også to gange været med til Confederations Cup samt til OL i Sydney i 2000.

Titler 
Skotsk Premier League
 2006, 2007 og 2008 med Celtic F.C.

Skotsk FA Cup
 2007 med Celtic F.C.

Skotsk Liga Cup
 2006 og 2009 med Celtic F.C.

AFC Asian Cup
 2000 og 2004 med Japan

Eksterne henvisninger 

 Nakamuras egen hjemmeside
 Celtic F.C. spillerinfo

Fodboldspillere fra Japan
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Reggina Calcio
Fodboldspillere fra Celtic F.C.
Fodboldspillere fra RCD Espanyol
Personer fra Yokohama
Kraiburg am Inn

Kraiburg am Inn (eller: Kraiburg a.Inn) er en købstad (markt) i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er hjemsted for Verwaltungsgemeinschaft Kraiburg am Inn som yderligere består af kommunerne Jettenbach og Taufkirchen.

Geografi 
Kraiburg am Inn ligger i region Sydøstoberbayern i Bayerisches Alpenvorland på den sydlige side af floden Inn, omkring 23 km nordøst for Wasserburg, 22 km nordvest for Trostberg, 73 km øst for München og 14 km fra Mühldorf. Den nærmeste banegård ligger i nabobyen Waldkraiburg, på jernbanelinjen Mühldorf-Rosenheim.
Ud over Kraiburg, ligger i kommunen landsbyerne Guttenburg og Maximilian.

Nabokommuner 
 Waldkraiburg
 Oberneukirchen
 Taufkirchen
 Jettenbach

Eksterne henvisninger 

 Schuster Schleif 
 Heimatmuseum Markt Kraiburg
Manfred Wörner

Dr. jur. Manfred Wörner (født 24. september 1934 i Stuttgart, død 13. august 1994 i Bruxelles) var en tysk konservativ politiker (CDU) og diplomat. Han var forsvarsminister i Tyskland fra 1982 til 1988, og generalsekretær i NATO fra 1988 til sin død i 1994. Den kolde krigs afslutning fandt sted indenfor hans embedsperiode. Han fik kræftdiagnosen under sin tid som generalsekretær, men han valgte at blive på sin post til få dage før han døde af sygdommen.

Han voksede op i bedstefarens hus i Stuttgart-Bad Cannstatt og gik på Johannes-Kepler-gymnasiet der. Efter at han tog sin Abitur i 1953 studerede han jura i Heidelberg, Paris og München. Han tog sin første juridiske statseksamen i 1957 og sin anden i 1961, og blev samme år dr. jur. med et arbejde indenfor international ret. Han gjorde derefter karriere som embedsmand, og var desuden jagerpilot og reserveofficer i Luftwaffe. Han blev indvalgt i det tyske parlament i 1965, og var viceformand for den konservative fraktion og desuden formand for forsvarskomitéen. I 1982 blev han udnævnt til forsvarsminister i Helmut Kohls regering. Han gik af som forsvarsminister den 18. maj 1988 og blev generalsekretær i NATO den 1. juli samme år.

Siden 1996 har det tyske forsvarsministerium uddelt en Manfred Wörner-medalje til offentlige personer som har gjort en særlig indsats for fred og frihed i Europa. Modtagere af medaljen inkluderer Richard Holbrooke, Ewald von Kleist, Javier Solana og Catherine McArdle Kelleher.

Eksterne henvisninger 

Diplomater fra Tyskland
Generalsekretærer for NATO
Personer fra Stuttgart
Forsvarsministre fra Tyskland
David Weir

David Gillespie Weir (født 10. maj 1970 i Falkirk, Skotland) er en skotsk tidligere fodboldspiller, der spillede som forsvarsspiller. Han spillede på klubplan hos Falkirk, Hearts og Rangers i hjemlandet, samt for Everton i England.

Weir vandt med Hearts den skotske pokalturnering i 1998. Med Rangers F.C. blev han i både 2009 og 2010 skotsk mester.

Landshold 
Weir blev desuden noteret for 69 kampe og én scoring for Skotlands landshold, som han debuterede for helt tilbage den 27. maj 1997 i et opgør mod Wales. Året efter var han en del af den skotske trup til VM i Frankrig.

Titler 
Skotsk Premier League
 2009 og 2010 med Rangers F.C.

Skotsk FA Cup
 1998 med Hearts
 2008 og 2009 med Rangers F.C.

Skotsk Liga Cup
 2008 og 2010 med Rangers F.C.

Eksterne henvisninger 

Fodboldspillere fra Skotland
Fodboldspillere fra Falkirk F.C.
Fodboldspillere fra Heart of Midlothian F.C.
Fodboldspillere fra Everton F.C.
Fodboldspillere fra Rangers F.C.
Personer fra Falkirk
Deltagere ved verdensmesterskabet i fodbold 1998
Korinthkanalen

Korinthkanalen er en kanal, der forbinder Korinthbugten med den Saroniske Bugt i Ægæerhavet. Kanalen gennemskærer den smalle Korinthtange og skiller halvøen Peloponnes fra det græske hovedland, så Peloponnes dermed reelt bliver en ø. Kanalen er 6,3 kilometer lang og blev bygget mellem 1881 og 1893. 

Korintkanalen blev anset som et teknologisk gennembrud for sin tid. Den sparer den 400 kilometer lange rejse rundt om Peloponnes for mindre skibe, men da den kun er 21 meter bred, er den for smal for moderne fragtskibe. Kanalen bliver i dag hovedsagelig benyttet af turistskibe, og 11.000 skibe passerer gennem kanalen hvert år. Kanalen er otte meter dyb ved lavvande.

Allerede kejser Nero havde et projekt med at få gravet tangen igennem, men projektet blev ikke fuldført.

I begge kanalens ender fører kystvejen over kanalen på en sænkebro.

Kanaler
Grækenlands geografi
Det Ægæiske Hav
Peloponnes
Lee McCulloch

Lee Henry McCulloch (født 14. maj 1978 i Bellshill, Skotland) er en skotsk tidligere fodboldspiller, der spillede som midtbanespiller, blandt andet hos Rangers og Motherwell i hjemlandet, samt for Wigan i England.

McCulloch vandt med Rangers F.C. både den skotske FA Cup og Liga Cup i 2008, og var i 2009 med til at gøre holdet til mestre.

Landshold 
McCulloch opnåede 18 kampe og én scoring for Skotlands landshold, som han debuterede for den 13. oktober 2004 i et opgør mod Moldova. Hans hidtil eneste landsholdsscoring blev sat ind den 13. oktober 2007 i en EM-kvalifikationskamp mod Ukraine.

Titler 
Skotsk Premier League
 2009 med Rangers F.C.

Skotsk FA Cup
 2008 med Rangers F.C.

Skotsk Liga Cup
 2008 med Rangers F.C.

Eksterne henvisninger 

Fodboldspillere fra Skotland
Fodboldspillere fra Motherwell F.C.
Fodboldspillere fra Wigan Athletic F.C.
Fodboldspillere fra Rangers F.C.
Barry Ferguson

Barry Ferguson (født 2. februar 1978 i Hamilton, Skotland) er en skotsk tidligere fodboldspiller, der spillede som midtbanespiller. Han spillede mange år for Rangers i hjemlandet, og derudover for blandt andet Blackpool, Blackburn Rovers, og for Birmingham i England.

Ferguson har med Rangers F.C. været med til at vinde hele fem skotske mesterskaber, fire pokaltitler og fem Liga Cup titler.

Landshold 
Ferguson spillede mellem 1998 og 2009 45 kampe og scorede tre mål for Skotlands landshold. Hans debutkamp faldt den 5. september 1998 i et opgør mod Litauen. Han opnåede senere desuden status som sit lands anfører.

Hans landsholdskarriere sluttede dog brat i 2009, da han den 3. april blev idømt livsvarig karantæne fra landsholdet af det skotske fodboldforbund, efter at han få dage forinden, sammen med Rangers-holdkammeraten Allan McGregor, havde været i byen få dage før en VM-kvalifikationskamp mod Island.

Titler 
Skotsk Premier League
 1999, 2000, 2003, 2005 og 2009 med Rangers F.C.

Skotsk FA Cup
 2000, 2002, 2003, 2008 og 2009 med Rangers F.C.

Skotsk Liga Cup
 1999, 2002, 2003, 2005 og 2008 med Rangers F.C.

Eksterne henvisninger 

Fodboldspillere fra Skotland
Fodboldspillere fra Rangers F.C.
Fodboldspillere fra Blackburn Rovers F.C.
Fodboldspillere fra Birmingham City F.C.
Fodboldspillere fra Blackpool F.C.
Fodboldspillere fra Fleetwood Town F.C.
Nødebo

Nødebo er en by i Nordsjælland med , beliggende i Nødebo Sogn omtrent midtvejs imellem byerne Hillerød og Fredensborg. Nødebo ligger i Hillerød Kommune og tilhører Region Hovedstaden.

Den er beliggende i Gribskov ved sydvestbredden af Esrum Sø. Byens kirke Nødebo Kirke er den ældste i Nordsjælland.

Nødebo har en lille lokal folkeskole (Nødebo Skole - En del af Grønnevang skole) der med sine mere end 150 år nu huser fra 0 til og med 5. klasse. Skolen praktiserer udeskole, og kombinerer derved klasseundervisning med praktisk undervisning i natur og bymiljø. Børnene går i udskoling 6-9 klasse i Hillerød. Hertil er der cykelsti og skolebus. https://da-dk.facebook.com/nodeboskole/

Nødebo har er rigt foreningsliv, hvor en del er samlet om det borgerstyrede forsamlingshus Nødebo Kro. På kroen kan man deltage i alt fra kvalitets koncerter, banko hver tirsdag til div spiseklubber mv. Kroen er også omdrejningspunktet for Nødebos store fællesfester, som eksempelvis den traditionsrige Halloweenfest for byens børn. 

Danmarks største gule spejdertroop bor på Bassebjerg i Nødebo - midt i skønne Gribskov.  

Uddannelsesinstitutionen Skovskolen, som er en del af Københavns Universitet, tilbyder professionsbacheloruddannelser i skovbrug og andre uddannelser med relation til parker og naturområder.

Eksterne henvisninger 
 Lokalrådets hjemmeside https://noedebolokalraad.wixsite.com/hjemmeside

 Nødebo Kros Hjemmeside https://www.noedebo-kro.dk/

 De gule spejderes hjemmeside https://www.gribskovtrop.dk/forside/

Kajakklubbens hjemmeside https://www.kkes.dk/
Vores fælles onlien "forsamlingshus" Nødebo nu - ordet er frit | Facebook 
Lokalrådets Facebbok:  Nødebo Lokalråd | Facebook

Kilder
Ben Hur

Ben Hur har flere betydninger:

Litteratur 
 Ben-Hur - En roman af Lew Wallace fra 1880

Film 
 Ben Hur (film fra 1907) - stumfilm, instrueret af Sidney Olcott
 Ben-Hur (film fra 1925) - stumfilm, instrueret af Fred Niblo
 Ben-Hur (film fra 1959) - instrueret af William Wyler
 Ben Hur (film fra 2003) - animationsfilm, instrueret Steve Shill
 Ben-Hur (film fra 2016) - instrueret af Timur Bekmambetov

Andet 
 Ben Hur (atletikklub) – En dansk atletikklub fra 1904.
Kobbertårnet

Kobbertårnet er en 16-etagers bygning i København, der huser advokatfirmaet Plesner. Bygningen ligger på Amerika Plads. 

Over årene ændrer den karakteristiske bygning med de runde hjørner løbende udseende. Efterhånden som den salte vind fra Øresund får fat i facadens kobber, vil farven gradvist ændre sig. Patineringen fra flammende rød til en mere afdæmpet mørkebrun er i sensommeren 2005 ved at være overstået, og tårnet er nærmest sort. I løbet af de næste 25 år vil store del af facaden så skifte til den karakteristiske irgrønne nuance, vi kender fra andre af byens tårne og tage. 

Ideen om et kobbertårn indgår i den helhedsplan for Nordhavnen, som den hollandske arkitekt Adriaan Geuze har udviklet. Geuze forestillede sig oprindelig i bedste mafioso-stil et tårnenes tårn – et Don Kobber – der skulle knejse på kanten af havnen, og dermed udvide den kobberbelagte del af Københavns skyline.

Valget af kobber til facaden gav en del udfordringer for arkitekterne hos Arkitema, som har tegnet tårnet. På grund af kobberets kemiske egenskaber vil regnvand, som løber ned ad facaden, blive til såkaldt aggressivt kobbervand, som kan angribe andre af konstruktionens metalliske dele og på få år ætse dem bort. Derfor blev der i samarbejde med facadeentrepenøren H. S. Hansen udviklet et helt nyt vinduessystem, hvor en tæt membran skåner den bærende aluminiumskonstruktion fra det ætsende kobbervand.

Eksterne link 
 Kobbertårnet på Copenhagen X 

Beboelsesbygninger i København
Østerbro
Carl van Dockum

Carl Edvard van Dockum (29. februar 1804 i København – 29. januar 1893 i Helsingør) var en dansk søofficer og marineminister.

Carl Edvard van Dockum var søn af viceadmiral Jost van Dockum og hustru. Han begyndte allerede i 1815 på Søkadetakademiet, som han afsluttede som sekondløjtnant med H.M. Kongens Æressabel i 1821. Efter et togt til Vestindien gik van Dockum, med rejsepas, i fransk tjeneste, hvor han udmærkede sig i flere slag, og endte med at blive dekoreret med Æreslegionen. I slutningen af 1829 vendte han tilbage
til Danmark, hvor han året i forvejen var avanceret til premierløjtnant.

Efter tjeneste som indrulleringsofficer, og på forskellige skibe blev han i 1840 adjudant hos Generalguvernøren for de Vestindiske besiddelser, samt havnekaptajn på St. Croix og militær sekretær ved Generalguvernementet. Det var under under Peter von Scholten, hvor van Dockum viste sig som en duelig og taktfuld forhandler, under en strid med øen Puerto Ricos regering, som han fik bilagt på en måde som tilfredsstillede begge parter.

Efter hjemkomsten i 1846 fik han posten som chef for Søkadetakademiet, og i 1847 blev han kaptajn; Under Treårskrigen førte van Dockum i 1848 Korvetten «Flora» på blokade i Østersøen, men blev hjemkaldt, for som kongevalgt medlem at deltage i Den grundlovgivende Rigsforsamling.

25. november 1850 udnævntes van Dockum kortvarigt til marineminister i Ministeriet Moltke IV (oktoberministeriet), en post han fik igen i 1866-1867 i Ministeriet Frijs.

Fra 1855 til 1857 var van Dockum Folketingsmand for Århus, hvorefter han var 1857 gesandt i England. I 1859 fik han igen tilbudt stillingen som marineminister, men afslog, og i 1860 gik han atter ind i marinen som kontreadmiral. Ved krigudbruddet i 1864 var han øverstkommanderende for flåden i den østlige del af Østersøen.

Kort Tid efter sin seneste ministertid udnævntes van Dockum til chef for Søofficerskorpset og
viceadmiral, hvilket han var indtil han gik på pension 1. juni 1874.

Han bosatte sig i Strandgade Helsingør, og udgav i 1888 en bog med titlen Gamle Minder fra Tjenesteaarene om Bord i franske Skibe 1823-29. Ernst Bojesens Forlag København nedskrevet i 1877 af C. van Dockum.

Dockum blev kammerjunker 1823, kammerherre 1851, Ridder af Dannebrog 1843, Dannebrogsmand 1848, Kommandør 1853 og Storkors 1860.

Han er begravet på Holmens Kirkegård. Hans efterladte papirer findes i Rigsarkivet.

Der findes et portrætmaleri af August Schiøtt 1850 (Frederiksborgmuseet). Miniature af hustruen Louise van Dockum f. Bauditz udført af F.C. Camradt juni 1833 i familieeje. Portrætteret på F.C. Lunds maleri Paa Søen 1853 om Bord på "Dannebrog" (litografi herefter). Træsnit efter tegning af Henrik Olrik 1864 samt 1871 og 1893.

Kilder

Eksterne henvisninger 
 

 
 Dockum, C. E. van  - navalhistory.dk

Marineministre fra Danmark
Admiraler fra Danmark
Gesandter fra Danmark
Folketingsmedlemmer i 1850'erne
Medlemmer af Den Grundlovgivende Rigsforsamling
Kammerherrer fra Danmark
Modtagere af Æreslegionen
Danskere i fremmed militær tjeneste
Storkors af Dannebrog
Personer fra København
Strands

Strands er en landsby på Djursland, beliggende på Mols ved Begtrup Vig med Helgenæs mod øst og Mols Hoved mod vest. Landsbyen ligger i Syddjurs Kommune og tilhører Region Midtjylland.

Fra Strands er der få kilometer til Knebel, Fuglsø og Mols Bjerge mod nord.
Sandstranden ved landsbyen er lavvandet og bruges ofte af badegæster om sommeren.

Udover de faste indbyggere er der en del sommerhuse. Området øst for vejen i retning mod stranden rummer foruden sandstrand, også en strandeng og en relativt høj skrænt, hvorfra de forreste sommerhuse har direkte udsigt over Begtrup Vig.

Der er ingen faste forretninger tilbage i Strands, efter den lokale bager lukkede.

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Lokaliteter i Syddjurs Kommune
Vicente Blasco Ibáñez

Vicente Blasco Ibáñez (født 29. januar 1867 i Valencia, død 28. januar 1928 i Menton) var en spansk forfatter. Han skrev både romaner, skuespil og digte; men hans navn er først og fremmest knyttet til ét værk: romanen (eller Mare Nostrum).

Eksterne henvisninger 

Romanforfattere fra Spanien
Dramatikere fra Spanien
Digtere fra Spanien
Personer fra Valencia
Spaniere i 1800-tallet
Spaniere i 1900-tallet
Concert spirituel

Concert spirituel ('åndelig koncert') er betegnelsen for et koncertarrangement eller foranstaltning der bestod i Paris mellem 1725 og 1791 og som blev vejledende for den musikalske smag i Frankrig i 1700-tallet. Disse koncerter, der hovedsalig bestod af større instrumentalkompositioner, oratorier eller kantater med "åndelig tekst", indførtes af Anne Danican Philidor og fandt sted i Tuileriernes schweizersal 24 ganger om året, på de dage hvor offentlig underholdning ellers var forbudt på grund af kirkelige højtider.
De ophørte under revolutionen 1791, blev genoptaget i en knap form 1805 i påskeugen og fik en værdig fortsættelse fra 1828 i konservatoriekoncerterne.

1988 stiftede barokspecialisten Hervé Niquet under navnet  en ny koncertforening der på historiske instrumenter skal fremføre repertoiret fra fransk 1700-tals-musik.

Kilder og eksterne henvisninger 
 Musik-Lexikon, s. 87 (Runeberg.org)
 Opslag i  Nordisk familjebok,  spalte 623
 Omtale hos DSD, Den Store Danske under afsnittet "Frankrig (Musik – Musikinstitutioner)" 

Officiel hjemmeside for det nye 

Noter

Musikhistorie
Klassisk musik
Paris' historie